નવી દિલ્હી: દુનિયાનો સૌથી મોટો પક્ષ હોવાનો દાવો કરી ચૂકેલો ભાજપ તેના નવ કરોડ કાર્યકરોને ઈ-ટ્રેનિંગ મોડ્યુલની મદદથી ટ્રેનિંગ આપવા જઈ રહ્યો છે. આટલું જ નહીં કાર્યકરોને વિચારધારા, જ્વલંત મુદ્દાઓ અને ટેક્નિકલ પરીક્ષણની પરીક્ષા પણ પાસ કરવી પડશે. ટ્રેનિંગની સાથે અન્ય લિટરેચરની આંતરરાષ્ટ્રીય ઓળખ અને ઉપલબ્ધતા માટે પક્ષે તેના પ્રકાશન તથા સાહિત્યને આઇએસબીએન(ઈન્ટરનેશનલ સ્ટાન્ડર્ડ બુક નંબર) સાથે જોડવાની શરૂઆત કરી છે.